b'\n_START_ARTICLE_\nDubai (ciutat)\n_START_SECTION_\nGeografia\n_START_PARAGRAPH_\nDubai est\xc3\xa0 situada a la costa del Golf P\xc3\xa8rsic dels Emirats \xc3\x80rabs Units i \xc3\xa9s m\xc3\xa9s o menys al nivell del mar. El la costa del Golf P\xc3\xa8rsic \xc3\xa9s a la part occidental de l\'emirat i la resta es troba directament al desert d\'Ar\xc3\xa0bia. La ciutat forma una conurbaci\xc3\xb3 amb Xarjah i Ajman, a l\'est, i amb Jumeirah i Jebel Ali a l\'oest. A la costa s\'han edificat o s\'estan edificant projectes colossals: a la part de Jebel Ali, el Waterfront de Dubai, i l\'illa Jebel Ali; a Jumeirah l\'illa Jumeirah; a Dubai (entre Jumeirah i Port Rashid) "El Mon" un arxip\xc3\xa8lag de 300 illes privades que juntes formen un mapa del m\xc3\xb3n; i a l\'altre costat del khor de Dubai, enfront del barri de Deira, l\'illa de Deira. Les illes de Jebel Ali, Jumeirah i Deira formen el conjunt anomenat illes de la Palmera. La marina (Dubai Marina) \xc3\xa9s tamb\xc3\xa9 la m\xc3\xa9s important del m\xc3\xb3n. Disposa de diverses zones franques especialitzades en diversos rams: Dubai Internet City, Dubai Media City, Dubai Knowledge Village, Dubai Healthcare City i Dubai Studio City.\n_START_SECTION_\nClima\n_START_PARAGRAPH_\nDubai t\xc3\xa9 un clima des\xc3\xa8rtic. Els estius a Dubai s\xc3\xb3n extremadament calorosos, ventosos i humits, sent el mes m\xc3\xa9s calor\xc3\xb3s l\'agost. La majoria dels dies s\xc3\xb3n assolellats durant tot l\'any i els hiverns s\xc3\xb3n c\xc3\xa0lids. La temperatura m\xc3\xa9s alta registrada a Dubai \xc3\xa9s de 52,1\xc2\xa0\xc2\xb0C i es va produir el juliol de 2002. Mai no s\'hi ha registrat una temperatura inferior a 6,1\xc2\xa0\xc2\xb0C.\n_START_SECTION_\nHist\xc3\xb2ria\n_START_PARAGRAPH_\nLa menci\xc3\xb3 m\xc3\xa9s antiga de la qual es t\xc3\xa9 const\xc3\xa0ncia de Dubai \xc3\xa9s al Kitab al-Mu\'djam ma sta\'djam d\'Abu-Ubayd al-Bakr\xc3\xad, i el viatger veneci\xc3\xa0 Gaspero Balbi va visitar la zona en 1580 i va mencionar la ind\xc3\xbastria de perles de Dubai (Dibei),_NEWLINE_La fortalesa d\'Al Fahidi fou constru\xc3\xafda el 1799 dins de la ciutat com a resid\xc3\xa8ncia del governant i refugi en cas d\'atac. De 1822 \xc3\xa9s la primera descripci\xc3\xb3 detallada i un mapa de Dubai, del tinent brit\xc3\xa0nic Cogan, que va anotar que tenia una poblaci\xc3\xb3 d\'unes 1200 persones i disposava d\'un petit mur al voltant de la ciutat amb tres torres de vigil\xc3\xa0ncia i que les cases estaven fetes de fang. En 1841, una epid\xc3\xa8mia de verola va comportar l\'emigraci\xc3\xb3 a Deira, on es van comen\xc3\xa7ar a construir cases i mercats, fent-se m\xc3\xa9s gran que Bur Dubai, per\xc3\xb2 en 1894 un incendi va arrasar Deira, cremant la major part dels habitatges, i els m\xc3\xa9s rics van comen\xc3\xa7ar a construir les seves cases de pedra de corall i guix, m\xc3\xa9s resistent al foc. A principis del segle\xc2\xa0xx Dubai ja era un important centre comercial entre els ports de l\'\xc3\x80frica occidental i l\'\xc3\x8dndia, per\xc3\xb2 la introducci\xc3\xb3 al Jap\xc3\xb3 del cultiu de perles i l\'esclat de la segona guerra mundial van causar una recessi\xc3\xb3 que al seu torn va provocar una forta emigraci\xc3\xb3 a Ar\xc3\xa0bia Saudita i Kuwait._NEWLINE_El 1966 es descobriren pous de petroli a 120 kil\xc3\xb2metres aig\xc3\xbces endins del Golf P\xc3\xa8rsic, transformant completament el pa\xc3\xads. En la d\xc3\xa8cada de 1980 les autoritats dubait\xc3\xads van decidir diversificar la seva economia usant els drets de les concessions petrol\xc3\xadferes resultant en l\'increment del valor la propietat des de 2004 fins a 2006, iniciant-se projectes de desenvolupament immobiliari a gran escala per\xc3\xb2 es va enfrontar a la bancarrota a finals de 2009 despr\xc3\xa9s de la punxada de la seva bombolla immobili\xc3\xa0ria._NEWLINE_La ciutat fou escollida el 2013 seu de l\'Exposici\xc3\xb3 Internacional de 2020, per la qual competia amb la ciutat brasilera de S\xc3\xa3o Paulo.\n_START_SECTION_\nGovern\n_START_PARAGRAPH_\nRashid II bin Saeed Al Maktum, el xeic de Dubai establ\xc3\xad el municipi de Dubai el 1954 en substituci\xc3\xb3 del consell municipal, per organitzar la planificaci\xc3\xb3 de la ciutat, els serveis, i mantenir els equipaments locals. El president \xc3\xa9s Hamdan bin Rashid Al Maktoum, i disposa de departaments com el de carreteres, planificaci\xc3\xb3, media ambient, salut p\xc3\xbablica i afers financers. En 2003, el municipi va iniciar un projecte de govern per proveir nombrosos serveis a trav\xc3\xa9s del seu portal d\'internet (dubai.ae).\n_START_SECTION_\nEconomia\n_START_PARAGRAPH_\nCom la majoria de les ciutats costaneres del Golf d\'Ar\xc3\xa0bia, Dubai es va establir a prop d\'un rierol amb aigua dol\xc3\xa7a, que proporcionava un port naturals, sent el mar era una forma convenient de transport, proporcionar aliments i perles. Hist\xc3\xb2ricament, Dubai era una ciutat en la ruta de caravanes que anava de l\'Iraq a Oman, i amb la seva bessona a trav\xc3\xa9s del Dubai Creek, Deira (independent de la ciutat de Dubai en aquell moment), Dubai tamb\xc3\xa9 era un port de tr\xc3\xa0nsit per als daus que circulaven entre l\'\xc3\x8dndia, l\'\xc3\x80frica Oriental i la part septentrional del golf._NEWLINE_Eren importants ports d\'escala per als fabricants occidentals i la major part de les activitats banc\xc3\xa0ries i financeres centres de la nova ciutat eren a la zona del port. Dubai va mantenir la seva import\xc3\xa0ncia com a ruta comercial les d\xc3\xa8cades de 1970 i 1980. Permetent el lliure comer\xc3\xa7 d\'or, fins a la 1990 va ser l\'eix del contraban d\'or a l\'\xc3\x8dndia, on la importaci\xc3\xb3 d\'or estava restringida._NEWLINE_En la d\xc3\xa8cada de 1980 les autoritats dubait\xc3\xads, sabedores que el petroli no seria infinit, van decidir diversificar la seva economia, de depenent del petroli usant els drets de les concessions petrol\xc3\xadferes, al comer\xc3\xa7, serveis i propietats orientades al turisme de m\xc3\xa9s valor, resultant en l\'increment del valor la propietat des de 2004 fins a 2006, iniciant-se projectes de desenvolupament immobiliari a gran escala han portat amb alguns dels gratacels m\xc3\xa9s alts i els projectes m\xc3\xa9s grans del m\xc3\xb3n, com les Torres dels Emirats, el Burj Khalifa, les Illes de la Palmera, i l\'hotel m\xc3\xa9s alt del m\xc3\xb3n, el Burj Al-Alam, per\xc3\xb2 el mercat immobiliari de Dubai es va depreciar entre 2001 i 2008 i es van aturar les obres d\'algunes obres com el Burj Al-Alam i algunes de les illes de la Palmera, i fruit de la caiguda del mercat immobiliari, que va empitjorar el 2009 amb la recessi\xc3\xb3 global. La ciutat es va enfrontar a la bancarrota per\xc3\xb2 es va recuperar amb un pr\xc3\xa9stec per valor de 10.000 milions de d\xc3\xb2lars concedit per Abu Dhabi, i el retorn dels inversors del Pr\xc3\xb2xim Orient i Europa de l\'Est._NEWLINE_El turisme \xc3\xa9s una part important de l\'estrat\xc3\xa8gia del govern de Dubai per mantenir el flux de diners estrangers a l\'emirat, sent el principal atractiu les compres i les atraccions antigues i modernes. Segons el tr\xc3\xa0nsit aeri, en 2013, Dubai va ser la setena ciutat m\xc3\xa9s visitada del m\xc3\xb3n i la de creixement m\xc3\xa9s r\xc3\xa0pid, augmentant en una taxa de 10,7%, i l\'Aeroport Internacional de Dubai \xc3\xa9s el de m\xc3\xa9s tr\xc3\xa0nsit internacional des de 2014. El Port de Jebel Ali, constru\xc3\xaft en la d\xc3\xa8cada de 1970, \xc3\xa9s el major port artificial del m\xc3\xb3n i \xc3\xa9s set\xc3\xa8 a nivell mundial en volum de tr\xc3\xa0nsit de contenidors._NEWLINE_Dubai ha posat en marxa diversos projectes importants per recolzar la seva economia i desenvolupar els diferents sectors, incloent el Dubai Fashion 2020, el Dubai Studio City, Dubai Healthcare City, Dubai Internet City, Dubai Knowledge Village, Dubai Media City i el Dubai Design District, que s\'espera convertir en la llar dels principals dissenyadors locals i internacionals.\n_START_SECTION_\nTransport\n_START_PARAGRAPH_\nEls transports a Dubai s\xc3\xb3n controlats per la Roads and Transport Authority. El sistema de transport p\xc3\xbablic s\'enfronta a una enorme congesti\xc3\xb3 i problemes de fiabilitat que s\'intenten resoldre amb un gran programa d\'inversions, incloent-hi 70.000 milions AED per millores que s\'han d\'efectuar abans del 2020, data en la qual es preveu que la ciutat tingui una poblaci\xc3\xb3 de 3,5 milions. El 2009, segons les estad\xc3\xadstiques del municipi de Dubai, hi havia aproximadament 1.021.880 autom\xc3\xb2bils en circulaci\xc3\xb3. El gener del 2010 el nombre de residents que feren servir el transport p\xc3\xbablic fou igual al 6% de la poblaci\xc3\xb3. Tot i que el govern ha invertit molt en les infraestructures vi\xc3\xa0ries de Dubai, no ha seguit el ritme del creixent nombre de vehicles. Aix\xc3\xb2, juntament amb el fenomen del tr\xc3\xa0nsit indu\xc3\xaft, ha portat a creixents problemes de congesti\xc3\xb3.\n_START_SECTION_\nEsports\n_START_PARAGRAPH_\nEl futbol i el cricket s\xc3\xb3n els esports m\xc3\xa9s populars a Dubai. L\'Al-Ahli Club Dubai i l\'Al-Shabab Al-Arabi Club Dubai representen la ciutat a la Lliga dels Emirats \xc3\x80rabs Units de futbol. Dubai allotja a l\'Aviation Club Tennis Centre els tornejos de tennis Dubai Tennis Championships i Legends Rock Dubai, i els torneigs de golf Dubai Desert Classic i el Dubai World Championship, tots els quals atrauen estrelles de l\'esport de tot el m\xc3\xb3n. A Dubai tamb\xc3\xa9 se celebra el torneig de rugbi Dubai Sevens, que forma part de la S\xc3\xa8rie Mundial de Sevens._NEWLINE_La Dubai World Cup, una cursa de cavalls pura sang, se celebra anualment a l\'hip\xc3\xb2drom de Meydan. El 2009, Dubai va ser seu de la 2009 Copa del M\xc3\xb3n de Rugbi Sevens. Les Curses de Cotxes tamb\xc3\xa9 s\xc3\xb3n un gran esport a Dubai, i el Dubai Autodrome, que t\xc3\xa9 una llic\xc3\xa8ncia de Grau 1 de la FIA, acull curses d\'autom\xc3\xb2bils tot l\'any._NEWLINE_El Tour de Dubai \xc3\xa9s una cursa ciclista professional per etapes que es disputa al mes de febrer. Es va crear el 2014 i forma part de l\'UCI \xc3\x80sia Tour amb categoria 2.1. L\'edici\xc3\xb3 del 2015 es va acabar davant del Burj Khalifa amb una vict\xc3\xb2ria de Mark Cavendish a l\'esprint.'